DIRETT: 57 persuna minn fost il-każi attivi jirrisjedu f'Għawdex Minn 3,035 swab test li saru fl-aħħar 24 siegħa kien hemm 150 persuna li rriżultaw pożittivi għall-Covid-19. Min-naħa l-oħra kien hemm 101 persuna li fiequ mill-virus. Fl-aġġornamenti tagħha b'rabta mas-sitwazzjoni tal-Covid-19 f'pajjiżna, il-Professur Charmaine Gauci ħabbret li fl-aħħar sigħat il-vittmi telgħu għal 92 wara li mietu żewġ persuni oħra: Raġel ta' 95 sena li ddaħħal l-isptar fit-8 ta' Novembru u rriżulta pożittiv l-għada li sfortunatament miet ilbieraħ filgħaxija. Raġel ieħor ta' 79 sena li ddaħħal l-isptar fis-27 t'Ottubru, l-għada rriżulta pożittiv u sfortunatament miet kmieni dalgħodu. L-isptarijiet: total ta' 208 persuni Fl-ITU hemm 13-il persuna Fl-IDU hemm 10 persuni Fi swali oħra fl-Isptar Mater Dei hemm 36 persuna Fl-Isptar Boffa hemm 42 persuna F'San Tumas hemm 24 persuna Karin Grech m'hemm l-ebda pazjent għax dik il-persuna li kien hemm fieqet Is-Sammaritan it-Tajjeb hemm 69 persuna Sptar Monte Carmeli hemm tliet persuni Fl-Isptar Ġenerali t'Għawdex hemm 11-il persuna Il-każi ġodda tilgħin 'il fuq gauci qalet li jekk tħares lejn il-każi ġodda, dawn bħal pajjiżi oħra tilgħin 'il fuq u ġieli jkollna wkoll xi peaks. Hija sostniet dwar l-imprtanza tal-mitigazzjoni biex kemm jista' jkun is-sitwazzjoni tinżamm taħt kontroll. Il-medja ta' każi fl-aħħar ġimgħa hija ta' 126 każ Il-maġġoranza tal-każi li kellna fl-aħħar ġimgħa kienu qed jittieħdu minn familjari fl-istess familja. Każi oħra kienu ġejjin minn fuq il-post tax-xogħol u b'hekk hawnhekk għandha tingħata prijorità biex kemm jista' jkun tonqos it-trasmissjoni. Kien għalhekk li Gauci fakkret dwar l-importanza tat-teleworking. Clusters oħrajn kienu ġejjin minn tlaqqigħ soċjali u każi importati mis-safar. Il-festi Gauci qalet li mhuwiex żmien l-ikliet jew li niltaqgħu. Hija żiedet tgħid li hemm persuni fil-familji li jekk jiġu infettati bil-virus jaf ikollhom jaffaċċjaw kumplikazzjonijiet u b'hekk tajjeb li nieħdu l-prekawzjonijiet meħtieġa. 57 persuna Għawdxija minn fost il-każi attivi Dwar il-każi attivi, Gauci qalet li dawn komplew jiżidedu u minn fosthom hemm 57 persuna li jirrisjedu fil-gżira Għawdxija.